Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 4. marca 2008

Materiál číslo: 140/ 2008.

K bodu: Návrh na zmenu výšky príspevku Mestskej časti Bratislava-Petržalka na stravovanie dôchodcov.
________________________________________________________________________

Predkladá:					Návrh uznesenia:

Marian Miškanin                           	 	Miestne zastupiteľstvo mestskej časti 
prednosta MÚ                                       	Bratislava-Petržalka
					                                                                     
                                                           	s ch v a ľ u j e  

Prerokované:                                            	návrh na zvýšenie príspevku Mestskej časti 
			                                   Bratislava-Petržalka na 25,-Sk na jeden 
v miestnej rade                    	                      obed od 1. marca 2008.
dňa 19.02.2008                                         

						
Spracoval:

JUDr.Gabriela Janíková 
vedúca sociálneho oddelenia					

Dôvodová správa

Jednou z priorít sociálnej politiky Mestskej časti Bratislava-Petržalka, v rámci programu sociálneho rozvoja, sú opatrenia na pomoc sociálne slabým obyvateľom mestskej časti.
Na základe uvedenej koncepcie a v súlade s ustanoveniami Zákona o sociálnej pomoci č.195/1998 Z.z. v znení neskorších predpisov zabezpečujeme, popri iných podporných aktivitách, stravovanie dôchodcov a zdravotne postihnutých obyvateľov.

Na stravovanie dôchodcov prispieva mestská časť už od r. 1993. V tomto roku mestská časť prispievala vo výške 35 % - 90% z ceny obeda, ktorého hodnota bola cca 24,-Sk.. Príspevok sa odvíjal od výšky dôchodku ( výška dôchodku 2 000,-Sk – 3 800,-Sk). Stravovalo sa cca 180 dôchodcov mesačne.
V roku 1995 sa zvýšila cena obeda na cca 28,-Sk, náš príspevok zostal nezmenený, t.j. 35% - 90% a odstravovalo sa cca 300 dôchodcov mesačne.
V roku 1998 mestská časť, vzhľadom na neustálu nespokojnosť medzi stravníkmi, pristúpila k jednotnému príspevku na stravu. Výška ceny obeda bola cca 32,-Sk a výška príspevku činila 
14,-Sk. Odstravovalo sa cca 260 dôchodcov mesačne.
V roku 1999 sa zvýšila cena obeda na cca 43,-Sk a výška príspevku sa zvýšila na 17,-Sk. Odstravovalo sa cca 250 dôchodcov mesačne.
V roku 2003 cena obeda bola 60,-Sk a príspevok mestkej časti činil 20,-Sk. V tomto období sa odstravovalo cca 370 dôchodcov mesačne.

Stravovanie je v súčasnej dobe zabezpečované v piatich jedálňach a výdajňach obedov ako aj v Stredisku sociálnych služieb. Nemobilným stravníkom je strava dovážaná do domácností prostredníctvom opatrovateľskej služby Strediska sociálnych služieb Petržalka.

V roku 2007 sa v našej mestskej časti odstravovalo cca 328 dôchodcov mesačne, ktorým bolo poskytnutých cca 6 405 obedov mesačne, čo za rok predstavuje cca 66 486 obedov.

Z dôvodu výrazného zvýšenia materiálových vstupov, ako aj prevádzkových nákladov spojených s prípravou stravy v tomto roku, vznikla zo strany dodávateľov požiadavka na zvýšenie ceny stravného lístka na 80,- Sk. Nakoľko ide o skutočne objektívne dôvody zvýšenia, musí ich naša mestská časť rešpektovať. Na druhej strane nemá však snahu zvýšené náklady prenášať len na stravníkov - dôchodcov, ktorí predstavujú sociálne slabú vrstvu obyvateľov našej mestskej časti.

Na základe uvedených skutočností navrhujeme zvýšiť doterajší príspevok mestskej časti na stravovanie z 20,- Sk na sumu 25,- Sk s účinnosťou od 1.3.2008. 
Navýšenie finančných prostriedkov je zohľadné v schválenom rozpočte oddelenia sociálnych vecí.  

Zvýšením príspevku mestskej časti na stravovanie dôchodcov v Petržalke sa zaoberali poslanci Sociálnej a bytovej komisie a komisie finančnej Stanovisko komisií tvorí prílohu tohto materiálu.

Material bol prerokovaný na miestnej rade, ktorá ho uzn.č. 157 odporučila schváliť.

I. Prehľad o súčasnom stave zabezpečovania stravovania dôchodcov

1. Rozmiestnenie jedální a výdajní obedov pre dôchodcov v MČ Petržalka :

•	Klub dôchodcov, M. Medveďovej 21 /v Dome s opatrovateľskou službou/
•	Klub dôchodcov ,Osuského ul.č.1a-3   
•	Stredisko sociálnych služieb, Mlynarovičova 23 a Vavilovova č.18
•	Straubyt, spol s r.o. Budatínska 1 
•	Dom tretieho veku, Poloreckého č.2
•	ZŠ Dudova č.2

2. 	Dodávatelia stravy :
 
•	Straubyt, spol.s r.o. Budatínska 1  
•	ZŠ Dudova č.2

3. Počet stravujúcich sa dôchodcov :
    V roku 2007sa odstravovalo cca  328  dôchodcov mesačne.
    Počet jedál za rok : cca  66 486

4. 	Výška stravnej jednotky :
      súčasná : I.II.III. obed – 80,--Sk
         
5. Príspevok mestskej časti :
    Mestská časť Bratislava-Petržalka prispieva sumou 20,-Sk na stravnú jednotku.

6. 	Náklady na stravovanie za rok 2007 :
    Náklady MČ Petržalka:  1 330 000,-Sk

II. Návrh výšky príspevku Mestskej časti Bratislava-Petržalka na stravovanie  dôchodcov a ťažko zdravotne postihnutých občanov, ktorí sú prechodne umiestnení v Zariadeniach opatrovateľskej služby, ktoré patria do správy Strediska sociálnych služieb Petržalka

Stravovanie je zabezpečované prostredníctvom uvedených dodávateľov, ktorí z dôvodu zvýšenia materiálových vstupov a prevádzkových nákladov sú nútení zvýšiť ceny stravného lístku na 80,- Sk. Zvýšenie ceny obeda navrhujeme zohľadniť zvýšením príspevku mestskej časti zo sumy 20.- Sk na 25,-Sk.
Zvýšením príspevku Mestskej časti Bratislava-Petržalka na 25,-Sk by celkové náklady na stravovanie za r. 2008 predstavovali čiastku cca 1 663 000,- Sk, pri súčasnom počte stravníkov.

 

                                                        H r a d í    s t r a v n í k   
Príspevok MČ v Sk	   I.	II.	III.	
   25,-	   55,-	55,-	55,-	

     Pri súčasnej cene stravného lístka -
     I.II.III. obed - 80,-Sk

III. Záver

	Doterajšia prax jednoznačne potvrdila, že najvhodnejšou pomocou dôchodcom je poskytovanie jednotného príspevku pre všetkých, bez zohľadnenia výšky dôchodku.

Stanovisko  sociálnej a bytovej komisie 
zo dňa 31.10.2007

Prítomní :   A. Sotníková, O. Adamčiaková, M.Novota, V.Palková, D.Smolka, R.Pavlík,
                     E.Králiková, H.Stachová. 

K materiálu : Návrh na zmenu výšky príspevku na stravovanie dôchodcov v Mestskej časti 
                        Bratislava-Petržalka

Stanovisko:
Komisia jednomyseľne odporučila schváliť navýšenie príspevku na stravovanie dôchodcov v Mestskej časti Bratislava-Petržalka na 25,-Sk od 1.3.2008 s tým, že pre každý nasledujúci rok bude zohľadnená miera inflácie, vyhlásená Štatistickým úradom SR vo výške príspevku. 
Hlasovanie:  za  8, proti 0, zdržal sa 0

                                                                                       Anna Sotníková v.r.
                                                                                      predsedníčka komisie

Stanovisko
finančnej komisie pri miestnom zastupiteľstve Bratislava-Petržalka zo dňa 18.02.2008

Prítomní: : Mgr. Belohorec, Ing. Vermeš,  Ing. Plšek, MUDr. Janota, PhD., CSc, Ing. Kocka

Neprítomní: Ing. Weissensteiner, Mgr. Bakerová-Dragúňová, p. Števove, Ing. Hanák 

K bodu : 
Návrh na zmenu výšky príspevku MČ Bratislava-Petržalka na stravovanie dôchodcov
Stanovisko:
1.Finančná komisia doporučuje v navrhovanom uznesení vypustiť druhú vetu: Pre každý nasledujúci rok bude vo výške príspevku zohľadnená miera inflácie vyhlásená Štatistickým úradom SR.
Hlasovanie:
Prítomní : 5
Za           : 5
Proti        : 0
Zdržal sa : 0

V Bratislave 18.02.2008                                                    Mgr. Michal Belohorec v.r.
                                                                                             predseda FK
Za správnosť: Ing. Lukáček